**Töövõtuleping nr …**

**Lääne-Nigula Vallavalitsus**, registrikood 75038598, asukoht Haapsalu mnt 6, Taebla alevik, Lääne-Nigula vald, Läänemaa, mida esindab põhimääruse alusel Mikk Lõhmus (edaspidi Tellija)

ja

**…,** registrikoodiga …, asukohaga … mida esindab põhikirja alusel … (edaspidi Töövõtja edaspidi ka Pool või koos Pooled, sõlmisid Lepingu alljärgnevas:

1. **Üldsätted**
   1. Lepingu eesmärgiks on reguleerida Poolte suhteid, õigusi, kohustusi ning vastutust Lepingu objektiks oleva teenuse (edaspidi Käit) teostamisel Töövõtja poolt.
   2. Pooled lähtuvad Lepingu dokumentidest, võlaõigusseadusest ja vajadusel teistest Eesti Vabariigis kehtivatest õigusaktidest.
   3. Leping koosneb käesolevast Lepingust ja lisadest, milles lepitakse kokku Lepingu sõlmimisel või pärast seda. Lepingu juurde kuuluvad lisad on Lepingu lahutamatuks osaks.
2. **Lepingu ese ja tähtaeg**
   1. Lepinguga annab Tellija Töövõtjale korraldada elektripaigaldise Käidu Tellija omandis olevates elektripaigaldistes;
   2. Elektripaigaldise Käidu käigus teostab Töövõtja käidutoiminguid ja tehnilise kontrolli toiminguid, mille kirjeldus ja teostamise sagedus on toodud Töövõtja poolt igale objektile koostatud käidukavas ja mille on kooskõlastanud tellija;
   3. Leping jõustub allkirjastamisest Poolte poolt ning kehtib kuni 31.05.2022.
   4. Lepingu alusel osutab Töövõtja elektripaigaldise Käitu Lääne-Nigula vallas Lisas 3a nimetatud objektidel;
   5. Tellija võib Lepingu kehtivuse ajal Lepingu mahtu ühepoolselt mistahes ulatuses vähendada. Töömahu suurendamine toimub Poolte kokkuleppel.
   6. Käidukorraldust tuleb teostada vastavalt Majandus- ja taristuministri 26.06.2015. a määrusele nr 74 „Elektripaigaldise käidule ja elektritööle esitatavad nõuded“.
3. **Lepingu hind ja tasumise kord**
   1. Lepingu hind on … eurot, millele lisandub käibemaks 20% summas … eurot. Lepingu hind koos käibemaksuga on … eurot.
   2. Teenuse osutamise eest tasutakse kord kuus ühesuuruste maksetena kogu lepinguperioodi jooksul.
   3. Töövõtja esitab iga kuu viimasel tööpäeval elektroonselt ja digitaalselt allkirjastatult aruande tehtud tööde kohta, mille tellija allkirjastab.
   4. Punktis 3.3. nimetatud ja tellija poolt allkirjastatud aruanne on aluseks Töövõtja poolt Tellijale arve esitamiseks, mille Tellija kohustub tasuma 15 kalendripäeva jooksul arvates arve saamisest.
   5. Töövõtjal on õigus nõuda Tellijalt viivist 0,02 % ulatuses tasumisele kuuluvast summast iga tasumisega viivitatud kalendripäeva eest.
   6. Juhul kui elektripaigaldise Käidu käigus selgub lisatööde teostamise vajadus, mis on kooskõlastatud tellijaga, on tasumise eelduseks Tellija poolt allkirjastatud tööde aruanne.
4. **Töövõtja kohustused ja õigused**
   1. Töövõtja on kohustatud:
      1. teostama elektripaigaldiste Käitu vastavalt Käidukavale;
      2. nõudma elektripaigaldise kasutamise või elektripaigaldises tehtava töö peatamist, kui on ilmnenud oht inimesele, varale või keskkonnale, kuni ohu möödumiseni või kõrvaldamiseni;
      3. olema kättesaadav ohutu käidu tagamiseks ja tehnilise kontrolli ning riiklike järelevalvetoimingute teostamiseks;
      4. teatama Tellijale remonti vajavatest elektripaigaldise osadest;
      5. tagama, et töid teostavad elektrikud omavad Käidu teostamiseks vastavat pädevust;
      6. informeerima Tellijat koheselt Käidu käigus tekkinud probleemidest;
      7. juhinduma Käidu teostamisel õigusaktides sätestatud nõuetest;
      8. kooskõlastama Tellija kontaktisikuga Käidu teostamise kavandatava aja;
      9. hüvitama tema süül tekitatud kahju Tellijale ja/või kolmandale isikule täies ulatuses;
      10. tarvitusele võtma kõik abinõud Tellija poolt talle usaldatud varade säilimise tagamiseks ja kanda vastutust igasuguse hooletuse eest, mis tõi kaasa selle vara kahjustamise.
   2. Töövõtjal on õigus:
      1. saada Tellijalt tööks vajalikku informatsiooni;
      2. saada Tellijalt töö tegemise eest tasu vastavalt Lepingus sätestatud tingimustele ja korrale;
      3. nõuda Tellijast sõltuvate takistuste kõrvaldamist Käidu teostamisel;
5. **Tellija kohustused ja õigused**
   1. Tellija on kohustatud:
      1. teatama Töövõtjale kõikidest elektripaigaldise vigadest, elektripaigaldises planeeritavatest töödest ja elektripaigaldiste kahjustustest;
      2. tagama Töövõtjale tema kohustuste täitmise võimaluse, sealhulgas võimaldama ligipääsu elektripaigaldisele ja kõikidesse ruumidesse, kuhu pääsemine on vajalik Käidu teostamiseks;
      3. andma Töövõtjale Käidu teostamiseks elektripaigaldise Käidukavas nimetatud dokumentatsiooni;
      4. tasuma töövõtjale Käidukorralduse eest Lepingu punkt 3 sätete järgi.
   2. Tellijal on õigus:
      1. nõuda Töövõtjalt Lepingus sätestatud kvaliteedinõuetest ja tähtaegadest kinnipidamist;
      2. teha regulaarset kontrolli ja järelevalvet Käidu teostamise vastavuse kohta Lepingus sätestatule ja kehtestatud nõuetele ning Tellija eesmärgile ja huvidele. Puuduste avastamise korral on Tellijal õigus teha Töövõtjale ettekirjutusi.
      3. Lepingu punktis 3 nimetatud tasu kuni tööde kohase teostamiseni maksmata jätta ning rakendada muid seaduses ettenähtud õiguskaitsevahendeid, juhul kui Töövõtja ei teosta Käitu vastavalt Lepingule;
6. **Vastutus Lepingu rikkumise eest**
   1. Pooled täidavad omapoolseid kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat.
   2. Töövõtja vastutab Lepingu rikkumise eest, kui käiduteenust ei ole teostatud vastavalt kehtivatele õigusaktidele.
   3. Lepinguga võetud kohustuste täitmata jätmise eest või mittenõuetekohase täitmise eest vastutavad Pooled Lepinguga ja Eesti Vabariigis kehtivate seadustega kehtestatud ulatuses ja korras.
   4. Tellijal on õigus Leping lõpetada ennetähtaegselt ja nõuda kahjude hüvitamist, kui Töövõtja ei täida või rikub Lepinguga võetud kohustusi.
   5. Käidukorraldus loetakse Lepingule mittevastavaks ka juhul, kui Töövõtja töö üleandmisel ei esita Tellijale töö juurde kuuluvaid kõiki dokumente.
   6. Pool teatab teisele Poolele Lepingu rikkumisest, kirjeldades rikkumist piisavalt täpselt 7 (seitsme) tööpäeva jooksul arvates päevast, millal sai teada või pidi teada saama Lepingu rikkumisest.
   7. Kohustuse rikkumine on vabandatav, kui Pool rikkus kohutust vääramatu jõu tõttu. Vääramatu jõud on asjaolu, mida rikkunud Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks.
   8. Tellija võib lõpetada Lepingu ennetähtaegselt kümne (10) päevase etteteatamisajaga, kui Töövõtja süül on toimunud Lepingust tulenevate tingimuste korduv eiramine. Töövõtja on kohustatud sel juhul maksma leppetrahvi 5 % lepingu kogusummast.
7. **Teated**
   1. Käesoleva Lepinguga seotud andmed ja tahteavaldused (edaspidi Teated), kaasa arvatud Lepingu rikkumisest teatamine, peavad olema esitatud kirjalikult, välja arvatud juhtudel, kui teade on informatiivse iseloomuga, mis ei loo ega too kaasa õiguslikke tagajärgi, või kui käesolevas Lepingus on ette nähtud teisiti.
   2. teade loetakse üleantuks, kui:
      1. teade on saadetud e-kirjaga teise Poole Lepingus märgitud aadressil;
      2. informatiivset teadet võib edastada vahetult telefoni või elektroonilise posti teel.
8. **Vaidluste lahendamine**
   1. Lepingust tulenevad vaidlused lahendatakse läbirääkimiste teel.
   2. Kui kokkuleppele ei jõuta, lahendatakse vaidlus kohtus.
9. **Lõppsätted**
   1. Käesoleva Lepinguga reguleerimata küsimustes lähtuvad Pooled Eesti Vabariigis kehtivatest õigusaktidest.
   2. Kumbki Pool ei tohi käesolevast Lepingust tulenevaid kohustusi üle anda kolmandale isikule ilma teise Poole kirjaliku nõusolekuta.
   3. Käesoleva Lepinguga seotud informatsiooni vahetamiseks, Lepingu täitmise kontrollimiseks ja teostatud tööde aruannete koostamiseks määravad Pooled kontaktisikud.
10. **Poolte kontaktisikud**
    1. Tellija esindajad lepingulistes ja töökorralduslikes küsimustes on:

Taivo Kaus, [taivo.kaus@laanenigula.ee](mailto:taivo.kaus@laanenigula.ee) , tel 51 27 342

* 1. Töövõtja esindaja lepingulistes ja töökorralduslikes küsimustes on:

……

Tellija Töövõtja

Mikk Lõhmus ….

/allkirjastatud digitaalselt/